open-index/open-wikipedia-markdown huggingface dataset:
Կրակոցներ Campus Risbergska կրթական կենտրոնում

**Կրակոցներ Campus Risbergska կրթական կենտրոնում**, 2025 թվականի փետրվարի 4-ին  Շվեդիայի «Campus Risbergska» մեծահասակների կրթական հաստատությունում լսվել են կրակոցներ։ Դեպքից 20 րոպե անց տարածք են ժամանել օպերատիվ ծառայության աշխատակիցները։ Սպանվել է 11 մարդ, իսկ 15-ը՝ վիրավորվել։ Հարձակվողը ինքնասպան է եղել։ Սա երկրի պատմության մեջ ամենախոշոր զանգվածային սպանությունն է։

## Կրակոցներ
Հարձակումը տեղի է ունեցել Շվեդիայի Էռեբրու քաղաքում։ Մեծահասակների համար նախատեսված ուսումնական կենտրոնում հրաձգության արդյունքում զոհվել է 11 մարդ (ներառյալ հարձակվողը)։ Ուսումնական կենտրոնը գտնվում է տարրական դպրոցի հարևանությամբ։ 

Սոցորողները փակվել են դասասենյակներում և թաքնվել նստարանների տակ։ Ուսուցիչներից մեկը փորձել է պաշտպանել աշակերտներին, սակայն զոհվել է հարձակվողի կրակոցներից։

## Հետաքննություն
Հրաձգության ավարտից հետո օպերատիվ ծառայության աշխատակիցները հայտնաբերել են 11 դիակ։ Հարձակվող եղել է 35-ամյա Ռիքարդ Անդերսոնը, որը հեռացվել է աշխատանքից և եղել է գործազուրկ։

Նա զենքը կրթական հաստատութուն է բերել էր կիթառի պատյանի մեջ և նախապատրաստվել հարձակմանը զուգարանում։ Նրա մարմինը հայտնաբերվել է միջանցքում՝ այլ զոհերի կողքին՝ գլխի հրազենային վնասվածքով։

Հետագայում ոստիկանությունը խուզարկել է հարձակվողի բնակարանը։ Հարևանների խոսքով նա եղել է մեկուսացած և հաճախ է կրել որսորդական կամուֆլյաժ։ Իրավապահները պարզել են, որ նա կապ չուներ ռադիկալ խմբավորումների հետ։ Ոստիկանության կարծիքով՝ տղամարդը գործել է միայնակ։

Ոստիկանությունը հայտնել է, որ հարձակվողը մինչ միջադեպը հետախուզման մեջ չի եղել, և ոչինչ չի վկայում նրա կապի մասին կազմակերպված հանցավորության հետ։ Հարձակման դրդապատճառները դեռևս անհայտ են։

Դեպքի կապակցությամբ հարուցվել է քրեական գործ «սպանության փորձ», «հրկիզում» և «զենքի կիրառմամբ ծանր հանցագործություն» հոդվածներով։

## Միջազգային արձագանքներ
 Դանիա
Դանիայի թագավորը Ֆրեդերիկ X-ը հրապարակել է հայտարարություն, որտեղ նշել է, որ խորապես ցնցված և հուզված է Էրեբրուում տեղի ունեցած հրաձգությունից։ Նա իր խորին ցավակցություններն է հայտնել Շվեդիայի թագավոր Կառլ XVI Գուստաֆին և շվեդ ժողովրդին։ Դանիայի արդարադատության նախարարությունը հայտարարել է, որ փետրվարի 5-ը և 6-ը՝ թագուհի Մերիի և արքայադուստր Մարիի ծննդյան օրերը չեն նշվելու՝ ի նշան հարգանքի զոհերի հիշատակի։

 Եվրոպական միություն 
Եվրոպական հանձնաժողովի նախագահ Ուրսուլա ֆոն դեր Լեյենը նշել է, որ տեղի ունեցածը իրականում ահավոր է, ավելացրել է, որ իրենք աջակցում են Շվեդիայի ժողովրդին, և մաղթում վիրավորներին շուտափույթ ապաքինում։

## Ծանոթագրություններ

## Արտաքին հղումներ
*Շվեդիայի դպրոցներից մեկում հրաձգությունից հետո 11 մարդ է զոհվել

Կատեգորիա:2025 զանգվածային սպանություններ
Կատեգորիա:2025 հանցագործություններ
Կատեգորիա:2025 սպանություններ
Կատեգորիա:Ահաբեկչություն
Կատեգորիա:Աղետներ
Կատեգորիա:Զանգվածային հրաձգություններ
Կատեգորիա:Շվեդիայի պատմություն
Շոկոլադե պիցցա

**Շոկոլադե պիցցա**,  պիցցայի տեսակ, որ պատրաստվում է շոկոլադով: Շոկոլադե պիցցայի հիմնական բաղադրիչը շոկոլադն է: Խոհարարության տարբեր ոճեր և տեխնոլոգիաներ կան։  Շոկոլադե պիցցան կարելի է պատրաստել որպես աղանդեր և որպես համեղ ուտեստ։  Որոշ ընկերություններ մասնագիտանում են շոկոլադե պիցցայի պատրաստման մեջ:

## Նախապատրաստում
Շոկոլադե պիցցայի որոշ տեսակների մեջ շոկոլադը ավելացվում է պիցցայի խմորին:  Շոկոլադե պիցցան կարելի է մատուցել որպես քաղցր ուտեստ աղանդերի համար, կամ որպես համեղ ուտեստ, որը ներառում է շոկոլադ: Շոկոլադե պիցցան կարելի է պատրաստել ջեռոցում՝ թխելուց առաջ շոկոլադ քսելով։  Մեկ այլ տարբերակ է պիցցան թխելուց հետո այն պնդուկով պատելը: Շոկոլադե պիցցայի բաղադրությունը ներառում է շաքարի փոշի, բանան, ելակ,  փաթիլներ,  տորթեր, սպիտակ շոկոլադե չիպսեր և երբեմն նույնիսկ պաղպաղակ:

## Պատմություն
Շոկոլադե պիցցան համատեղում է շոկոլադն ու պիցցան՝ երկու հայտնի բաղադրիչ դպրոցահասակ երեխաների շրջանում: Պիցցայի և շոկոլադի համադրությունը զուգահեռ զարգացել է արևմտյան մի քանի երկրներում և վերածվել աղանդերի, որը մատուցվում է ֆրանչայզային և շղթայական ռեստորաններում:

Շոկոլադե պիցցան հայտնի է  որպես Վալենտինի օրվա ուտեստ, Զատիկի ուտեստ, Սուրբ Ծննդյան արձակուրդների ուտեստ,ինչպես նաև բուժիչ ուտեստ:

## Ընկերություններ
ԱՄՆ-ի  «Շոկոլադե Պիցցա» ընկերությունը մասնագիտացած է շոկոլադե պիցցայի արտադրության մեջ:  Ընկերության գլխամասային գրասենյակը գտնվում է Նյու Յորք նահանգի Մարցելլա քաղաքում:  Գուրման Շոկոլադե Պիցցա  ընկերությունը  գտնվում է Անգլիայի Նոթինգհեմշիր նահանգի Կոտգրեյվ քաղաքում: «Գուրման Շոկոլադե Պիցցա»  ընկերությունը  արտադրում է շոկոլադե պիցցա, որը պատրաստվում է բելգիական շոկոլադով:  Սրանք աղանդերային շոկոլադե պիցցաներ են, որոնք մատուցվում են սառը վիճակում՝ պիցցայի տեսքով շոկոլադով պատված:  «Վերցրեք և թխեք» (Պապա Մերֆի)  պիցցերիան մատուցում է «Ս Մորզ»  աղանդերային պիցցա, որը պատրաստվում է շոկոլադե չիպսերով, մարշալլոուներով և փաթիլներով:

## Ծանոթագրություններ

## Գրականություն

* 
* 

## Արտաքին հղումներ
* Bucharest Stock Exchange

Կատեգորիա:Աղանդեր
Կատեգորիա:Խոհանոց
Կատեգորիա:Շոկոլադ
Կատեգորիա:Պիցցա
Շոկոլադե ձուկ

**Շոկոլադե ձուկ**, ավանդական հրուշակեղեն Նոր Զելանդիայում։ Նոր Զելանդիայի մշակույթում շոկոլադե ձուկը լավ կատարված աշխատանքի համար սովորական վարձատրություն է (Տվեք այս երեխային Շոկոլադե ձուկ):

Շոկոլադե ձկները սովորական ձկան տեսք ունեն և 5-8 սանտիմետր (2,0-ից 3,1 դյույմ) երկարություն: Շոկոլադե ձկները պատրաստված են վարդագույն կամ սպիտակ մարշմալոուներից, որոնք պատված են կաթնային շոկոլադի բարակ շերտով։ Շոկոլադե ձկների վրա ծածանքները կամ թեփուկները առաջանում են պարզապես այն պատճառով, որ ձուկը շարժվում է օդի հոսքի տակ: Սա հետ է մղում չմշակված շոկոլադը՝ շոկոլադե ձկան վրա թեփուկի պատրանք ստեղծելով:

Շոկոլադե ձուկը պատրաստվում է մի քանի արտադրողների կողմից, որոնցից ամենահայտնին Քեդբերի ընկերթւթյունն է: Շոկոլադե ձկների փոքր կամ զվարճալի տեսակները խոսակցականով անվանում են «Սպրոտներ»: Կան ավանդական ճաշատեսակի տարբերակներ: Ամենատարածված տարբերակը նարնջի համով ամբողջական կաթնային շոկոլադն է։

## Պատմություն
Շոկոլադե ձուկը պատրաստվում է առնվազն 1903 թվականից: Չնայած վաղ տեսակերը կարող էին չներառել մարշմելլոու: 1937 թվականին Դունիդինում սկսեցին արտադրել մարշմելլոույի հիման վրա շոկոլադե ձուկ: Կարճ ժամանակահատվածում՝ 1990-ականների վերջից մինչև 2000-ականների սկիզբը, Թիփ-Թոփ ընկերությունը վաճառում էր շոկոլադե ձկան պաղպաղակ: 2019 թվականին «Քեդբերի Սիրելի Ուտեստներ» ընկերությունը ավանդական տուփին ավելացվեց շոկոլադե ձուկ:

1970 թվականին Նյու Պլիմութի խորհրդարանի անդամ Ռոն Բարքլեյը խորհրդարանում հարց ուղղեց շոկոլադե ձկների բարձր գների վերաբերյալ:

2023 թվականին «Քեդբերի Սիրելի Ուտեստներ» ընկերությունը դադարեցրեց 20 գրամանեց շոկոլադե ձկան արտադրությունը՝ բացատրելով, որ այն ավելի քիչ է տարածված սպառողների շրջանում։ «Քեդբերի Սիրելի Ուտեստներ» ընկերության փաթեթները դեռ պարունակում են «Սպրոտներ»: 2024 թվականից տեղական «Աննա Թագուհի» ընկերությունը արտադրում է 50 գրամանոց շոկոլադե ձուկ, և 14 գրամանոց շոկոլադե ձկներ(որոնք անվանում էին ձկան խայթոցներ): Հայտնի այլ ընկերություններ նույնպես վաճառում են շոկոլադե ձկների բազմաթիվ տարբերակներ:

## Ծանոթագրություններ
Շոկոլադե մարկիզ

**Շոկոլադե մարկիզ**, թանկարժեք շոկոլադով ֆրանսիական աղանդեր:  Շոկոլադե մարկիզը պատրաստվում է մուգ շոկոլադով, կարագով, շաքարով, կակաոյի փոշիով, ձվով և սերուցքով: Շոկոլադե մարկիզը հնարավոր է ինչ-որ կապ ունի մարկիզ դե Սևինյեի (1626-1696 թվականներ) հետ:

## Պատմություն
Շոկոլադե մուսի ծագումը դեռևս անհայտ է, բայց այն հաճախ կապվում է Մարի դե Ռաբուտին-Շանտալի՝ Մարկիզա դե Սեվինեի հետ, որը բավականին մեծ հետաքրքրություն է ունեցել շոկոլադի հանդեպ։ 1671 թվականին գրված նամակում՝ իր հղի դստերը ասել է, որ «մի մարկիզուհի հղիության ընթացքում այնքան շոկոլադ է կերել, որ սատանայի պես սև երեխա է լույս աշխարհ բերել և կարճ ժամանակ անց նա մահացել է»։

## Պատկերասրահ

Պատկեր:Dark chocolate marquise, hazelnut, lace crisp, salted caramel ice cream (15855505302).jpg|մինի|Մուգ շոկոլադով մարկիզ պաղպաղակ
Պատկեր:Dinner Honoring Her Majesty Queen Elizabeth II and His Royal Highness Prince Philip, Duke of Edinburgh.jpg|մինի|Շոկոլադե մարկիզ  ուտեստ՝ ի պատիվ Նորին Մեծություն Եղիսաբեթ Երկրորդ թագուհու և Նորին թագավորական մեծություն Էդինբուրգի դուքս արքայազն Ֆիլիպի


## Ծանոթագրություններ

Կատեգորիա:Աղանդեր
Կատեգորիա:Հրուշակեղեն
Կատեգորիա:Շոկոլադե թխվածքներ
Կատեգորիա:Տորթեր
Բրիգադեյրու

**** (), բրազիլական ավանդական աղանդեր։ Աղանդերի ծագումը կապվում է Ռիո դե Ժանեյրոյի հրուշակագործ՝ Հելոիսա Նաբուկո դե Օլիվեյրայի հետ, ով այն ստեղծել է Էդուարդո Գոմեսի նախագահական թեկնածությունը խթանելու նպատակով։ Այն պատրաստվում է խտացրած կաթից, կակաոյի փոշուց և կարագից, որոնք եփում են մինչև «փափուկ գնդիկի» կարամելի փուլ, իսկ վերին շերտը ծածկում են շոկոլադե փոշով, ինչը դարձնում է մակերեսը ոչ կպչուն։

Այն երկրում շատ սիրված քաղցրավենիք է, հատկապես տոնակատարությունների ժամանակ։ Բրիգադեյրուն հաճախ պատրաստում են տանը, բայց դրանք կարելի է գտնել նաև հացաբուլկեղենի խանութներում և սրճարաններում։ Բրիգադեյրուն ընդհանուր առմամբ ձևավորում են որպես փոքր գնդիկներ, որոնք ծածկված են շոկոլադե փոշով և դրվում են փոքրիկ կեքսի ձևամանների մեջ։ Խառնուրդը երբեմն լցնում են փոքր տարայի մեջ և ուտում գդալով. սա հայտնի է որպես **brigadeiro de colher** (բառացիորեն՝ «գդալի բրիգադեյրու») անվամբ։ Բրազիլական միգրացիայի արդյունքում՝ Բրիգադեյրու կարելի է հանդիպել նաև տարբեր երկրներում։

Վերջին տարիներին ավանդական շոկոլադե բրիգադեյրուի համային և ջնարակային տարբերակները հանրաճանաչ են դարձել։ Համերի այս բազմազանությունը և բնօրինակ աղանդերի հեշտ ձևափոխումը հանգեցրել են տարբեր բաղադրատոմսերի միտումների, ինչպիսիք են՝ տորթերը, կարկանդակները, պաղպաղակը կամ նույնիսկ հացը։

## Պատմություն
«Բրիգադեյրո» անվան ծագումը կապված է բրիգադիր Էդուարդո Գոմեսի նախագահական քարոզարշավի հետ, որը 1945 թվականին ԱԴԿ-ի թեկնածուն էր հանրապետության նախագահի պաշտոնի համար։ Բրիգադիրի թեկնածությանն աջակցող ավանդական կարիոկա ընտանիքի անդամը՝ Հելոիզա Նաբուկո դե Օլիվեյրան, ստեղծեց նոր քաղցրավենիք և այն անվանեց թեկնածուի անունով: Doce do brigadeiro-ն (բառացի՝ բրիգադիրի քաղցրավենիք) դարձավ հանրաճանաչ, և անունը վերջիվերջո կրճատվեց՝ դառնալով պարզապես «բրիգադեյրու»: Քանի որ այդ ժամանակ դա առաջին ազգային ընտրություններն էին, որտեղ կանայք կարող էին քվեարկել՝ նրանք վաճառում էին բրիգադեյրու՝ աջակցելով նախագահի թեկնածուին։

Չնայած ստացած աջակցությանը, Էդուարդո Գոմեսը պարտվեց, և ընտրություններում հաղթեց այն ժամանակվա գեներալ Էուրիկու Գասպար Դուտրան:

Ռիո Գրանդե դո Սուլ նահանգում բրիգադեյրուները հիմնականում հայտնի են որպես **negrinhos** (բառացի՝ «փոքրիկ սևուկ»): Մի հետազոտող դրա ծագումը հետևել է մինչև 1920-ական թվականները, երբ Nestlé-ի խտացրած կաթը սկսեց վաճառվել Բրազիլիայում։

## Պատկերասրահ

File:BrigadeiroBrazil.jpg|Սովորական շոկոլադե բրիգադեյրու
File:Brigadeiro - Flickr - Rod Senna.jpg|Բրիգադեյրուն մոտիկից
File:Brigadeiro de chocolate branco 20190209.jpg|Սպիտակ շոկոլադե բրիգադեյրու
File:Brigadeiros decorados.jpg|Բրիգադեյրոներ տարբեր համերով և ջնարակներով
File:(2014-11-22) Brigadeiro Real - Fernandópolis - Brigadeiro de banana Romerito Pontes (15684235667).jpg|Բանանով պատրաստված բրիգադեյրուներ
File:Brigadeiros.jpg|Բրիգադեյրույի համերի բազմազանությունը


## Տես նաև
* Բեյժինյո
* Շոկոլադե գնդիկներ
* Տրյուֆել
* Ռոմի գնդակներ

## Ծանոթագրություններ

## Արտաքին հղումներ

*Բրիգադեյրուի բաղադրատոմսը (անգլերենով)

Կատեգորիա:Շոկոլադե աղանդերներ
Ռիգոյանչի

**Ռիգոյանչի** (), ավանդական հունգարական շոկոլադե տորթ, բիսկվիտ շոկոլադե կրեմով և պովիդլոյով։ Անվանվել է հայտնի հունգարացի գնչու ջութակահար Յանչի Ռիգոյի պատվին (1858—1927), մեծ ճանաչում է վայելել Ավստրո-Հունգարիայում և Իտալիայում։

## Պատմություն
thumb| right| Կլարա Ուորդը և ամուսինը՝ Ռիգո Յանչին․ գերմանական բացիկ։ 1905 թվական
Կարաման-Շիմեի արքայադուստր և դետրոյթցի միլիոնատիրոջ դուստր Կլարա Ուորդը և Յանչին ծանոթացել են 1896 թվականին, երբ Ռիգո Յանչին ջութակ էր նվագում փարիզյան ռեստորանում, որտեղ Կլարան ընթրում էր իր ամուսնու՝ բելգիացի արքայազն Ժոզեֆի հետ։ Գաղտնի հանդիպումների շարքից հետո Ուորդն ու Ռիգոն փախել են 1896 թվականի դեկտեմբերին։ 1896-1898 թվականների ընթացքում թերթերը շատ էին գրում ջութակահարի և բելգիացի արքայադստեր ամուսնության մասին։

Աղբյուրները չեն համընկնում տորթի ծագման հարցում։ Ոմանք պնդում են, որ Ռիգոն այն ստեղծել է հրուշակագործ ընկերոջ հետ միասին՝ Կլարային զարմացնելու համար։ Սիրահարները հաճախ կանգ էին առնում Բուդապեշտում՝ *Nemzeti Szálló* հյուրանոցում, որը մինչ օրս կանգուն է *Blaha Lujza tér* հրապարակում։ Ինչպես ենթադրվում է, հենց այնտեղ է Ռիգոն, ստեղծել իր հրուշակագործական գլուխգործոցը։

Ոմանք պնդում են, որ Ռիգո Յանչին այս թխվածքը Կլարային հյուրասիրել է փարիզյան սրճարանում, իսկ հրուշակագործը հետագայում այն անվանել է «*Ռիգոյանչի*»։

1897 թվականի հունվարի 19-ին Կլարան ամուսնալուծվեց արքայազն Ժոզեֆից, և սիրահար զույգն ամուսնացավ, հավանաբար Հունգարիայում։ Որոշ տեղեկությունների համաձայն, շուտով նրանք տեղափոխվեցին Եգիպտոս, որտեղ Կլարան սովորեցրեց Ռիգո Յանչիին կարդալ և գրել։ Երջանկությունը երկար չտևեց, Ռիգոն դավաճանեց նրան։ Նրանք բաժանվեցին, Կլարան որոշ ժամանակ անց շուտով ամուսնացավ իտալացի մատուցող Պեպպինո Ռիկարդոյի հետ, որի հետ ծանոթացել էր գնացքում

## Տորթ
Տորթը բաղկացած է շոկոլադե բիսկվիթային տորթի երկու շերտից։ Շոկոլադե բիսկվիտային շերտերը պատրաստված են ձվի հարած սպիտակուցներով, հալեցրած շոկոլադով, կարագով, շաքարից, ալյուրով և հարած ձվի դեղնուցներով։ Երկու շոկոլադե բիսկվիթային շերտերի միջև գտնվում է թանձր շոկոլադե-կրեմային միջուկ և ծիրանի ջեմի կամ մուրաբայի բարակ շերտ։ Կան բաղադրատոմսեր հարած սերուցքով պատրաստված սպիտակ կրեմով։ Միջուկը կարող է պարունակել մուգ ռոմ և/կամ վանիլ։ 

Տորթը պատում են սև շոկոլադե ջնարակով։ Մատուցելուց առաջ այն սառեցնում են և բաժանում փոքր կտորների։

## Ծանոթագրություններ

## Գրականություն
* 

Կատեգորիա:Հունգարական խոհանոց
Կատեգորիա:Շոկոլադ
Կատեգորիա:Ուտեստներ այբբենական կարգով
Կատեգորիա:Տորթեր
Չամպուրադո

**Չամպորադ** () կամ **ցամպուրադո**, քաղցր շոկոլադե բրնձի շիլա։

## Բաղադրիչներ
Ավանդաբար այն պատրաստվում է կպչուն բրինձը տաբլեայի (խոշորացված տապակած կակաոյի հատիկներից պատրաստված ավանդական սալիկներ) հետ եփելով։ Այն կարելի է մատուցել տաք կամ սառը, սովորաբար նախաճաշին կամ ետաճաշիկին, կաթի (կամ կոկոսի կաթով) և շաքարավազի հետ՝ ըստ ճաշակի: Այն սովորաբար ուտում են այնպես, ինչպես կա, բայց հաճախ այն զուգորդում են աղած չորացրած ձկնեղենի (դայնգ կամ տույո) հետ։

Տինուգհոնգը չամպորադոյի տարբերակ է Ֆիլիպինների Վիսայան խոսող շրջաններում: Այն սովորաբար պատրաստվում է կպչուն բրինձը շաքարավազի փոխարեն եռացնելով: Դրան երբեմն ավելացնում են սուրճ կամ կաթ;

## Պատմություն
Նրա պատմությունը կարելի է հետևել Ֆիլիպինների իսպանական գաղութային ժամանակաշրջանից։ Մեքսիկայի և Ֆիլիպինների միջև գալեոնների առևտրի ընթացքում մեքսիկացի վաճառականները Ֆիլիպիններ բերեցին չամպուրադոյի պատրաստման գիտելիքները (մինչդեռ տուբան ներկայացվեց Մեքսիկայում)։ Տարիների ընթացքում բաղադրատոմսը փոխվել է, ֆիլիպինցիները ի վերջո գտել են միջոցներ՝ մեքսիկական չամպուրադոն դարձնելու ֆիլիպինյան չամպորադո՝ մասան փոխարինելով կպչուն բրնձով։

## Ծանոթագրություններ

Կատեգորիա:Բրնձով ուտեստներ
Կատեգորիա:Սուրբծննդյան խոհանոց
Կատեգորիա:Ֆիլիպինական խոհանոց
Կապրեզե (տորթ)

**Կապրեզե տորթ,** ալյուր չպարունակող իտալական տորթ՝ պատրաստված շոկոլադից և նուշից կամ պնդուկից։ Անվանվել է դրա առաջացման վայր Կապրիե կղզու անունով։ Տորթը լայնորեն հայտնի է և հատկապես սիրված է հարևան Նեապոլում։

## Պատմություն
Կապրեզե տորթի ծագումը հստակ չէ, թեև հավանական է, որ այն ստեղծվել է զբոսաշրջիկներին սպասարկող Կապրիի հյուրընկալության արդյունաբերության կողմից։

Պատմություններից մեկը պնդում է, որ Կապրեզե տորթը ստեղծվել է, երբ Նեապոլի թագավորի ավստրիացի կինը պահանջել է Զախեր տորթ (ավստրիական շոկոլադե տորթ), նեապոլցի խոհարարներն իմպրովիզացրել են՝ օգտագործելով տիպիկ նեապոլիտանական բաղադրիչ՝ նուշը։ Մեկ այլ չհաստատված պատմություն ենթադրում է, որ Կապրեզե տորթը ստեղծվել է 1920-ականներին, երբ հացթուխը, որը կատարում էր զբոսաշրջիկի՝ նուշով տորթի պատվերը, սխալմամբ մոռացել էր ալյուր ավելացնել, ինչի արդյունքում ստացվել է միաժամանակ փափուկ և խրթխրթան նրբություն։ Մեկ այլ պատմություն բաղադրատոմսը վերագրում է երկու ավստրիացի կանանց, ովքեր 1930-ական թվականներին Մյունխենում ծնված Օգոստ Վեբերից (1846-1928) ժառանգել էին Կապրիի Մարինա Պիկոլայում գտնվող հյուրատունը՝ Ստանդպեսիոն Վեբերը։

Չնայած դրա ծագման շուրջ անորոշությանը, Կապրեզե տորթը կոչվել է "uno dei pasticci più fortunati della storia" (բառացի թարգմանությամբ՝ պատմության ամենաբախտորոշ սխալներից մեկը)։

## Պատրաստում
Բազմաթիվ տարբերակներով, հիմնական բաղադրատոմսը միավորում է սենյակային ջերմաստիճանի փափկեցված կարագը շաքարի հետ, որին հաջորդում են ձվի դեղնուցները: Երբ խառնուրդը պատրաստ է, ավելացվում են մնացած բաղադրիչները, ներառյալ մանր աղացած նուշը, շոկոլադը (հալեցված բեյն-մարիի միջոցով) և հարած սպիտակուցները: Թխելուց հետո տորթն ունի խոնավ ներքին մաս՝ բարակ, կոշտ թաղանթով, որը սովորաբար ծածկվում է շաքարի փոշով: Երբեմն պատրաստվում է փոքր քանակությամբ Ստրեգայով կամ այլ լիկյորով:

## Տես նաև
* Իտալական աղանդերի և խմորեղենի ցանկ
* Տորթերի ցանկ
* Նուշով ուտեսների ցանկ

## Ծանոթագրություններ

## Արտաքին հղումներ
* Torta Caprese - Italian Flourless Chocolate Cake RecipesFromItaly.com - Milano

Կատեգորիա:Իտալական տորթեր
Կատեգորիա:Կարպի, Կամպանիա
Կատեգորիա:Նուշով աղանդերներ
Կատեգորիա:Շոկոլադե աղանդերներ
Մենթոլաշոկոլադային ձողիկ

մինի|'''Մենթոլաշոկոլադային ձողիկ'''

 

**Մենթոլաշոկոլադային ձողիկ**, անանուխի պաղպաղակ է, որ պատված է նուրբ շոկոլադե չիպսերով: Որոշ դեպքերում մենթոլաշոկոլադային ձողիկի մեջ անանուխի համը ավելացնելու համար օգտագործվում է անանուխի լիկյորը, բայց շատ դեպքերում օգտագործվում է անանուխ կամ կծու անանուխի բույր: Սննդի ներկը սովորաբար ավելացվում է մենթոլաշոկոլադային ձողիկին կանաչ գույն տալու համար, բայց այն կարող է լինել բեժ կամ սպիտակ, բնական կամ օրգանական տարբերակներով:

Ըստ կաթնամթերքի միջազգային ասոցիացիայի, 2000 թվականի ընթացքում վաճառված մենթոլաշոկոլադային ձողիկների 3%-ը եղել է անանուխի շոկոլադե չիպսերով տարբերակը, ինչը այն դարձնում է պաղպաղակի 10-րդ ամենահայտնի համը: 2017-ի հուլիսին վիճակագրական հարցման արդյունքում մենթոլաշոկոլադային ձողիկը զբաղեցրել է 4-րդ տեղը Ամերիկայի ամենահայտնի պաղպաղակի համերի շարքում։

Մենթոլաշոկոլադային ձողիկի ձեռք բերված համն է, որը մարդիկ կամ սիրում են, կամ ատում են: Կորեայում աներևակայելի տարածված է "Փշրված անանուխի շոկոլադը", որը հաճախ անվանում են պարզապես անանուխի շոկոլադ և համարվում է տարածված խոհարարական միտում՝ բազմաթիվ տատանումներով, ներառյալ հատուկ նախուտեստներ, խմիչքներ և նույնիսկ տապակած հավ, որը համեմված է անանուխի շոկոլադով:

Իր ժողովրդականության պատճառով մենթոլաշոկոլադային ձողիկի համը օգտագործվում է այլ սննդամթերքներում, ինչպիսիք են թխվածքաբլիթները և բեզեները: Պաղպաղակ արտադրող Բասկին-Ռոբինս ընկերությունը ստեղծել է մենթոլաշոկոլադային ձողիկ կոչվող սառնաշաքար, որը նման է համանուն պաղպաղակի համին (որը նրանց մշտական համերից մեկն է)։

Որոշ ապրանքանիշեր մենթոլաշոկոլադային ձողիկն անվանում են մենթոլե շոկոլադ (կամ մենթոլե ձողիկ) շոկոլադային ձողիկ կամ պարզապես մենթոլային ձողիկ:

## Պատմություն
Բասկին Ռոբինսը մենթոլաշոկոլադային ձողիկն անվանում է 31 օրիգինալ համերից մեկը, որոնք առաջարկվել են 1945 թվականին, երբ նրանք սկսել են իրենց գործունեությունը: Հովարդ Ջոնսոնի ռեստորաններում մենթոլաշոկոլադային ձողիկը մատուցվում էր 1950-ականների սկզբին, որը հայտնի դարձավ 1960-70 թվականներին: Ավելի վաղ Հովարդ Ջոնսոնի ընկերությունը Ջորջ Ռ. Փիթմանի ղեկավարությամբ պատասխանատու էր շոկոլադե միջուկով պաղպաղակի գյուտի համար։

Ահաբեկիչ Թիմոթի Մաքվեյի վերջին կերակուրը, նախքան 1995 թվականին Օկլահոմա Սիթիի պայթյունի համար նրա մահապատիժը, Ինդիանա նահանգի   դաշնային բանտում մենթոլաշոկոլադային ձողիկ պաղպաղակի երկու կտորն էր։

## Ծանոթագրություններ

Կատեգորիա:Աղանդեր
Կատեգորիա:Շոկոլադ
Կատեգորիա:Պաղպաղակ
Տրե մոնտի

**Տրե Մոնտի տորթը** (, ), Սան Մարինոյի ավանդական տորթերից է՝ պատրաստված բարակ վաֆլային շերտերից, որոնք միացված են շոկոլադե կամ պնդուկի կրեմով: Վերջնական արտադրանքը պատված է շոկոլադե ֆոնդանով: Այն նման է Սան Մարինոյում տարածված այլ շերտավոր աղանդերներին, սա ներկայացնում է Սան Մարինոյի Երեք Աշտարակները

1942 թվականից Սան Մարինոյում տորթը առևտրային նպատակներով արտադրվում է La Serenissima-ի կողմից: Հացաբուլկեղենի խանութն առաջարկում է և՛ լրիվ չափսի տորթ, և՛ նախուտեստի չափսի տարբերակ, ինչպես նաև սուրճով տարբերակ։

## Տես նաև
* Տորթերի ցանկ

## Ծանոթագրություններ

## Արտաքին հղումներ
* La Serenissima-ի պաշտոնական կայքէջը
* Արտադրության գործընթացի տեսանյութ

Կատեգորիա:Ազգային ուտեստներ
Կատեգորիա:Աղանդեր
Կատեգորիա:Տորթեր
Կրիա (տորթ)

**Կրիայի տորթը** աղանդերային կարկանդակ է, որը ծագել է Միացյալ Նահանգներում: Կրիայի տորթն իր անունը ստացել է կարամելի, շոկոլադի և պեկանի ընկույզների շնորհիվ, որոնք օգտագործվում են տորթերը զարդարելու համար և ասում են, որ համով նման են DeMet's Turtles-ին, որոնք օգտագործում են նմանատիպ բաղադրիչներ: Կարկանդակը սովորաբար ունի թխվածքաբլիթի փշրանքից պատրաստված հիմք և հաճախ պատրաստվում է կաստարդով, մուսով կամ չիզքեյքի լցոնով:

## Պատմություն
Ասում են, որ տորթը ստեղծվել է այժմ գոյություն չունեցող բարձրակարգ ռեստորանների The Velvet Turtle ցանցի կողմից որպես հատուկ տորթ: Նախապես պատրաստված, սառեցված կրիայի տորթերը վաճառվում են այնպիսի ապրանքանիշերի կողմից, ինչպիսիք են Marie Calendar's-ը և Edwards-ը: Սկզբնապես պատրաստվել է իսկական կրիայի մսի կտորներով:

## Ծանոթագրություններ

Կատեգորիա:Պեկանի ուտեստներ
Կատեգորիա:Ամերիկյան կարկանդակներ
Կատեգորիա:Քաղցր կարկանդակներ
Կատեգորիա:Ընկույզով աղանդերներ
Կատեգորիա:Շոկոլադե աղանդերներ
Շոկոլադե տարտ

**Շոկոլադե տարտ**, հայտնի է որպես շոկոլադե կրեմի կարկանդակ, աղանդեր, որը բաղկացած է մուգ շոկոլադից, սերուցքից և ձվից, որոնք միասին հարվում են, լցվում են փխրուն, քաղցրացված խմորի կեղևի մեջ և թխվում մինչև ամրացումը։ Այն համարվում է կուստարդ տարտի ձև, քանի որ այն ներառում է ձվի հիմքով լցոնում։ Ուտեստը բաղադրությամբ նման է շոկոլադե մուսին, սակայն թխվելը շոկոլադե տորթին տալիս է ավելի ամուր հյուսվածք։

Բաղադրիչների արժեքի և խմոր պատրաստելու դժվարության պատճառով այս ուտեստը մինչև վերջերս (2016 թվական) համեմատաբար հազվադեպ է հանդիպել, բացառությամբ բարձրակարգ սրճարանների։ Այն ունի բազմաթիվ տարբերակներ և համարվում է գուրման աղանդեր։ 19-րդ դարասկզբի մի գիրք, որը նախատեսված է եղել «հարուստ ընտանիքների» համար, ներառել է շոկոլադե տարտի բաղադրատոմս, որը ներառել է դարչին և կիտրոնի կեղև, որը վերցված է եղել 1770 թվականի գրքից։

Ավստրալիայում շոկոլադե տարտը ազգային ուշադրության կենտրոնում է հայտնվել 2009 թվականին «MasterChef Australia»-ի առաջին սերիաներում: Հետագայում, որպես «Ավստրալիայի ամենահայտնի աղանդեր» ներկայացված, շոկոլադե տարտի բաղադրատոմսը դարձել է եթերաշրջանի եզրափակչի հաղթողը որոշելու գործոններից մեկը, չնայած բաղադրատոմսը պարզեցվել էր շոուի համար: Այս աղանդերը նաև ներկայացվել է բրիտանական «The Naked Chef» հեռուստասերիալում, որտեղ Ջեյմի Օլիվերը պատրաստել է շոկոլադե տարտ իր ընկերուհու (և ապագա կնոջ) հետ ռոմանտիկ ճաշի համար:

## Ծանոթագրություններ

## Արտաքին հղումներ
* Թայլեր Ֆլորենսի շոկոլադե տարտի բաղադրատոմսը
* Cooks.com-ի Bluegrass շոկոլադե տարտեր
Շոկոլադե ձողիկով թխվածքաբլիթի խմորից պաղպաղակ

**Շոկոլադե ձողիկով թխվածքաբլիթի խմորից պաղպաղակ,**   պաղպաղակի հանրաճանաչ տեսակ է։ Շոկոլադե ձողիկով թխվածքաբլիթ պաղպաղակ պատրաստելիս վանիլային համով պաղպաղակի մեջ շոկոլադե սառեցված կտորներ են ավելացնում:

## Պատմություն
Ասում են, որ շոկոլադե ձողիկով թխվածքաբլիթի խմորից պաղպաղակը հայտնվել է 1984 թվականին Վերմոնտ նահանգի Բուրլինգթոն քաղաքում գտնվող Բենի և Ջերիի ընկերության առաջին Շերեփ խանութում՝ անանուն առաջարկով համային առաջարկների տեղեկատախտակի վրա։ 1991 թվականին Բենի և Ջերիի ընկերությունը սկսեց վաճառել շոկոլադե ձողիկով թխվածքաբլիթ պաղպաղակի նման սալիկները, որոնք սպառողների շրջանում արագորեն ձեռք բերեցին ժողովրդականություն։  Մինչև 1992 թվականը շոկոլադե ձողիկով թխվածքաբլիթ պաղպաղակի խմորը կազմում էր ընկերության պաղպաղակի ընդհանուր վաճառքի 20 տոկոսը, և պաղպաղակի այլ արտադրողներ, ինչպիսիք են՝ Դրեյերի ընտանիք ընկերությունը և Տիկին ընկերությունը: Ֆիլդս ընկերությունը սկսեց թողարկել շոկոլադե ձողիկով թխվածքաբլիթ պաղպաղակի իրենց սեփական տարբերակները։

## Պատրաստում
1990 թվականից Ապրանքներ բոլորի համար ընկերությունը պատրաստում է թխվածքաբլիթ, որն օգտագործվում է Բենի և Ջերիի ընկերության շոկոլադե ձողիկով թխվածքաբլիթ պաղպաղակը պատրաստելու համար։  Նրանք հորինել են տեխնոլոգիա, որը թույլ է տալիս սառեցման ժամանակ պահպանել թխվածքաբլիթը պաղպաղակի վերածելու տեխնոլոգիան։  Սառեցման ժամանակ թխվածքաբլիթը պաղպաղակի վերածելու տեխնոլոգիայի հիմնադիրը այս գործընթացը «Տեխնոլոգիական առաջընթաց» է անվանել։

Շոկոլադե ձողիկով թխվածքաբլիթ պաղպաղակ ուտելիս առողջության համար ռիսկերի պատճառով շոկոլադե ձողիկով թխվածքաբլիթի խմորից պաղպաղակ  պատրաստելու համար օգտագործվող բաղադրիչներըը պաստերիզացվում և ջերմային մշակման են ենթարկվում: Այդ պատճառով  շոկոլադե ձողիկով թխվածքաբլիթի խմորից պաղպաղակը  թխելու համար հարմար չէ։

## Ծանոթագրություններ

Կատեգորիա:Ամերիկյան աղանդեր
Կատեգորիա:Թխվածքաբլիթներ
Կատեգորիա:Պաղպաղակ
Ռուսական գդակ

**Ռուսական գդակ** ( սերբախորվաթերեն՝ ruske cape/ruske kape, kozachke cape/kozačke kape, šubarice/šubarice, mađarski čupavci;  ;  ;  ), բալկանյան խոհանոցի սիրված ու տարածված աղանդեր: Հատկապես տարածված է նախկին Հարավսլավիայի երկրներում՝ Սերբիայում, Խորվաթիայում և Բոսնիայում, ինչպես նաև Բուլղարիայում (և քիչ հայտնի է հենց Ռուսաստանում ): Փոքրիկ գլանաձեւ բիսկվիթ է՝ վերևից պատված շոկոլադե ջնարակով և ցողված կոկոսի փաթիլներով։ Որոշ դեպքերում կոկոսի փաթիլների փոխարեն օգտագործում են մանրացված ընկույզ : Գոյություն ունի նաև այս թխվածքի պասուց տարբերակը։

Ձևը հիշեցնում է Բալկանյան ազատագրական պատերազմի ժամանակ ռուսական բանակի որոշ ստորաբաժանումների համազգեստի մաս կազմած փափախները: Ըստ մեկ այլ վարկածի՝ այս դեսերտը (աղանդերը) նման է ականջակալներով գլխարկի :

Միջուկի մեկ միասնական բաղադրատոմս չկա, բայց ամենից հաճախ դա սերուցքային շերտով նուրբ շոկոլադե բիսկվիթ է։

«Ռուսական գդակները» մատուցվում են սառեցված վիճակում, մեծ ափսեի վրա, և հյուրերը վերցնում են մեկական: Աղանդերը կարելի է ուտել ինչպես պատառաքաղով կամ գդալով, այնպես էլ՝ ձեռքով։
աջից|մինի|200x200փքս| Գործարանային արտադրության «ռուսական գդակ»

## Ծանոթագրություններ

## Արտաքին հղումներ
* 
* Ruske kape // TasteAtlas.
* Методические указания к выполнению лабораторных работ по дисциплине: Технология национальных хлебобулочных и кондитерских изделий // Гвасалия Т.С.

Կատեգորիա:Աղանդեր
Կատեգորիա:Բալկանյան խոհանոց
Կատեգորիա:Բուլղարական խոհանոց
Կատեգորիա:Թխվածքներ
Կատեգորիա:Խորվաթական խոհանոց
Կատեգորիա:Չեռնոգորական խոհանոց
Կատեգորիա:Սերբական խոհանոց
Կատեգորիա:Սլովենական խոհանոց
Սառցե տուփ (տորթ)

**Սառցե տուփ** (Ավստրալիայում հայտնի է որպես **շոկոլադե ալեծալք տորթ**) կաթնամթերքի վրա հիմնված դեսերտ, որը պատրաստվում է սերուցքով, մրգերով, ընկույզով և վաֆլիով և պահվում է սառնարանում։

## Պատմություն
Սառցե տուփ տորթը ստացվում է նմանատիպ աղանդերից, ինչպիսիք են շառլոտկան ու թրայֆլը, և պատրաստվում է ավելի մատչելի դարձնելու համար։ Այն առաջին անգամ ներկայացվել է Միացյալ Նահանգներում՝ 1920-ականներին, երբ ընկերությունները խթանում էին սառնարանը որպես խոհանոցային սարքավորում։ Դրա ժողովրդականությունն աճել է 1920-ական և 30-ական թվականներին, քանի որ տորթի մեջ օգտագործվում են բազմաթիվ առևտրային դյուրանցումներ և նախապես պատրաստված բաղադրիչներ, ինչպիսիք են նախապես փաթեթավորված թխվածքաբլիթները՝ փափուկ որոնք մարդիկ պետք է տանը թխեին։ Ուտեստի ժողովրդականությանը ի պատասխան՝ տորթի բաղադրիչներ արտադրող ընկերությունները, ինչպիսիք են խտացրած կաթը և վաֆլի թխվածքաբլիթները, սկսել են տուփերի հետևի մասում տպել բաղադրատոմսեր, ներառյալ Nabisco-ի Հայտնի շոկոլադե վաֆլիները։

## Տարածաշրջանային տարբերություններ
### Ավստրալիա
Ավստրալիայում տորթը պատրաստվում է Arnott's Chocolate Ripple թխվածքաբլիթներից, որտեղից էլ այդ երկրում անվանում են Chocolate Ripple (Շոկոլադե ալեծալք) տորթ: Թխվածքաբլիթները պատված են քաղցր հարած սերուցքո։ Այս աղանդերը սովորաբար պատրաստվում է մատուցելուց մեկ օր առաջ և պահվում սառնարանում ամբողջ գիշեր: Այն հաճախ զարդարված է շոկոլադե չիպսերով, թարմ հատապտուղներով կամ մանրացված անանուխի փշրանքներով։

### Ֆիլիպիններ
աջից|մինի|«Մանգոյի կարկանդակ» Ֆիլիպիններ, «կրեմ դե Ֆրուտա» պաղպաղակի տարբերակ
Ֆիլիպիններում Մանգոյի կարկանդակը հայտնի է որպես սառեցված կաթնամթերքով տորթի տարբերակ, որը համեմատաբար նման է ավանդական Կրեմա դե Ֆրուտա դեսերտին: Այն պատրաստվում է գրահամ բիսկվիթներով, որոնք դասավորված են հարած սերուցքի, խտացրած կաթի և թարմ մանգոյի շերտերի մեջ:

### Մեծ Բրիտանիա
Թխվածքաբլիթային տորթը սառցե տուփ տորթ է, որը սովորաբար մատուցվում է որպես թեյի տորթ Միացյալ Թագավորությունում: Արքայազն Ուիլյամի խնդրանքով նրա հարսանիքին որպես փեսայի տորթ մատուցվել է շոկոլադե թխվածքաբլիթ։ Այն պատրաստվում է կարագի և շոկոլադի տաքացման միջոցով և հարելով ձվի կամ խտացրած կաթի մեջ։ Որոշ տարբերակներ ներառում են նաև ոսկե օշարակ : Խառնուրդը սառչելուց հետո փշրված թխվածքաբլիթները լցնում են խմորի մեջ: Ցանկության դեպքում կարելի է խառնել այլ չոր բաղադրիչներ, ինչպես օրինակ՝ չրերի տեսականի, ընկույզներ և կոնֆետներ։

### Միացյալ Նահանգներ
Նաբիսկոյի սառեցված տորթի տարբերակում նշված է, որ վաֆլերը դրվում են շերտերով, որպեսզի կազմեն փայտիկ, իսկ հարած սերուցքը օգտագործվում է դրանք միացնելու համար, և հետո փայտիկը դրվում է կողքին: Դրանից հետո տորթը մնում է ամբողջ գիշեր սառնարանում: Հետո, տորթը թողնում են գիշերելու համար սառնարանում (կամ սառեցման տուփում): Վաֆլերը ներծծում են խոնավություն հարած սերուցքից, և ամբողջը կարելի է մատուցել կտորներով: Այս դեսերտը սովորաբար մատուցվում է 45 աստիճանի անկյան տակ կտրելով, որպեսզի յուրաքանչյուր կտորում տեսանելի լինեն շոկոլադի և սերուցքի շերտերը:

## Ծանոթագրություններ

Կատեգորիա:Ամերիկյան աղանդեր
Կատեգորիա:Տորթեր
Խենթ (տորթ)

**Խենթ տորթ**, որը նաև կոչվում է **ծույլ տորթ**, **Ջո տորթ** և **Երկրորդ համաշխարհային պատերազմի տորթ** բիսկվիթ, կակաոյի վրա հիմնված տորթ։ Այն յուրահատուկ է նրանով, որ ի տարբերություն շատ խմորեղենի և աղանդերի, տորթի խմոր պատրաստելու համար ձու, կարագ կամ կաթ չի օգտագործվում։

Տորթի ակտիվ բաղադրիչները ներառում են ալյուր, շաքար, կակաոյի փոշի, խմորի սոդա, բուսական յուղ, սպիտակ քացախ, աղ և վանիլի էքստրակտ։ Առանց ձվի խմորը նշանակում է, որ տորթի կառուցվածքն ամբողջությամբ ապահովված է գլյուտենով, որն ամրանում է թթվային քացախով և աղով։

Տորթը սովորաբար պատրաստվում է չոր բաղադրիչները թխելու տապակի մեջ խառնելով և խառնուրդի մեջ երեք խոռոչ ստեղծելով, որոնց մեջ լցնում են ձեթ, քացախ և վանիլ։ Այնուհետև տաք ջուր են լցնում, և բաղադրիչները խառնում ու թխում։

Որոշ բաղադրատոմսեր որպես լրացուցիչ բաղադրիչ ավելացնում են եփած սուրճը: Տորթը կարելի է լցնել գլազուրով կամ հրուշակեղենի շաքարով:

Տորթը հանրաճանաչ դելիկատես է Միացյալ Նահանգների բազմաթիվ գյուղական շրջաններում: Երկրորդ համաշխարհային պատերազմից հետո այս աղանդերը ներառվել է նաև 4-ժամյա մրցութային ծրագրում։

## Պատմություն
Խենթ տորթը առաջին անգամ հայտնի է դարձել Մեծ ճգնաժամի ժամանակ, երբ այնպիսի բաղադրիչներ, ինչպիսիք են կաթնամթերքը և ձվերը, ավելի դժվար է եղել ձեռք բերել։ Խենթ տորթը հետագայում նաև հայտնի է դարձել Երկրորդ համաշխարհային պատերազմի ժամանակ, երբ կաթն ու ձուն սակավ էին։

COVID-19 համաճարակի ժամանակ խենթ տորթը կրկին դարձել է կարանտինի ժամանակ թխելու հայտնի աղանդեր։

## Ծանոթագրություններ

Կատեգորիա:Տորթեր
Օսկար Առնաիս Ռոդրիգես

**Օսկար Ռոդրիգես Արնաիս** (,), իսպանացի ֆուտբոլիստ, «Լեգանես» ակումբի և Իսպանիայի հավաքականի կիսապաշտպան:

## Ակումբային կարիերա
Ռոդրիգեսը «Ռեալ Մադրիդ» ակումբի սան է։ 2017 թվականին խաղային պրակտիկայի համար Օսկարը սկսել է հանդես գալ պահեստայինների կազմում։ 2018 թվականի նոյեմբերի 28-ին «Ֆուենլաբրադի» դեմ Իսպանիայի Գավաթի խաղում Ռոդրիգեսը նորամուտն է նշել հիմնական կազմում: 2018 թվականի ամռանը Ռոդրիգեսին վարձակալել է «////////////////Լեգանես» ակումբը: Սեպտեմբերի 16-ին «Վիլյառեալի» դեմ խաղում նորամուտն է նշել Լա Լիգայում: Սեպտեմբերի 26-ին «Բարսելոնայի» դեմ խաղում խփել է առաջին գոլը «Լեգանեսի» կազմում:

2020 թվականի ամռանը տեղափոխվել է «Սևիլյա»: Տրանսֆերի արժեքը կազմել Է 13,5 մլն եվրո: Սեպտեմբերի 27-ին «Կադիսի» դեմ խաղում նորամուտն է նշել նոր ակումբում:

## Միջազգային կարիերա
2015 թվականին Ռոդրիգեսը ընդգրկվել է Իսպանիայի պատանեկան հավաքականի հայտացուցակում՝ Բուլղարիայում կայանալիք Եվրոպայի պատանեկան առաջնությանը մասնակցելու համար: Մրցաշարում մասնակցել է Ավստրիայի, Բուլղարիայի, Խորվաթիայի և Գերմանիայի հավաքականների դեմ խաղերին:
 
2020 թվականի սեպտեմբերի 3-ին Գերմանիայի հավաքականի դեմ Ազգերի լիգայի խաղում Ռոդրիգեսը նորամուտն է նշել Իսպանիայի հավաքականում:

## Ծանոթագրություններ

## Արտաքին հղումներ
* 

Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Սևիլյայի ֆուտբոլիստներ
Մանդիան

**Մանդիան** (  (մուրացկան, ուզվոր), ավանդական ֆրանսիական սուրբծննդյան հրուշակեղեն, որն իրենից ներկայացնում է շոկոլադե սկավառակ՝ զարդարված ընկույզով և չրերով։ Յուրաքանչյուր բաղադրիչ խորհրդանշում է չորս մուրացիկ վանական միաբանությունները (օրդենները կամ ուխտերը), իսկ բաղադրիչների գույները համապատասխանում են տվյալ վանական օրդենին բնորոշ տարազների գույներին: Ավանդաբար՝ չամիչը խորհրդանշում է դոմինիկյաններին, պնդուկը՝  ավգոստինականներին, թզի չիրը՝ ֆրանցիսկյաններին, իսկ նուշը՝ կարմելիտներին:

Բայց այս աղանդերի բաղադրամասերը կարող են շեղվել ընկույզների ու մրգերի ավանդական համադրությունից և ներառել նաև սերմեր, մրգերի կեղևներ և այլն:

Սովորաբար մանդիան թխում են սուրբծննդյան տոների ժամանակ։

## Տես նաև
* « Չորս մուրացկաններ »

## Ծանոթագրություններ

Կատեգորիա:Հրուշակեղեն
Կատեգորիա:Շոկոլադ
Կատեգորիա:Սուրբծննդյան խոհանոց
Կատեգորիա:Ֆրանսիական աղանդեր
Սեմոլինա

**Սեմոլինայի պուդինգ** կամ **սեմոլինայի շիլան** շիլա տեսակի պուդինգ, որը պատրաստվում է ձավարից, որը եփում են կաթով, կամ կաթի ու ջրի խառնուրդով կամ պարզապես ջրով։ Այն հաճախ մատուցվում է շաքարավազի, կակաոյի փոշու, դարչինի, չամիչի, մրգերի կամ օշարակի հետ։ Նման է հացահատիկի հիմքով հալվային: Նմանատիպ հետևողականություն բրնձի պուդինգին կարելի է նաև պատրաստել ավելի շատ ձավարեղեն օգտագործելու և թխելու միջոցով, այլ ոչ թե եռացնելով:

Սեմոլինայի պուդինգը Եվրոպայում կերել են հռոմեական ժամանակներից: Ապրսիուսի բաղադրատոմսերի գիրքը (մոտավորապես թվագրված է մ.թ. 4-րդ դարում) նկարագրում է ձավարի շիլա, որը պատրաստված է ֆարինայից՝ խառնված նուշով, չամիչով և չամիչով գինիով։

Սեմոլինայի պուդինգը վաճառվում է նաև որպես կիսաֆաբրիկատ։ Հաճախ ավելացվում է սերուցք, վանիլ, մրգեր, համեմունքներ կամ արհեստական բուրավետիչներ: Այս ապրանքներից որոշները պետք է պատրաստվեն կաթով կամ ջրով:

## Չեխիա, Սլովակիա, Ավստրիա, Գերմանիա, Սլովենիա, Խորվաթիա
մինի|Սեմոլինայի պուդինգ կակաոյով և կարագով
Չեխերն այն անվանում են  կամ , սլովակները , ավստրիացիները , գերմանացիները *Grießbrei*, սլովենացիները , իսկ խորվաթներն այն անվանում են ։ Այն մատուցվում է տաք, ցողված կակաոյով և շաքարավազով կամ վրան լցնում են հալած կարագ։ Երբեմն կարող են օգտագործվել այլ տարբերակներ և համեր, ինչպիսիք են դարչին, մեղր, բալի կոմպոտ, քերած շոկոլադ, տուզեմակ և այլն:

## Ռումինիա
Ռումինիայում այն կոչվում է ։ Կարելի է ավելացնել ջեմ,  մրգեր, դարչին և չամիչ: Եփվելուց հետո պատրաստուկը լցնում են թխվածքաբլիթի մեջ։ Այն մատուցվում է տաք կամ սառը վիճակում։

## Հունգարիա
Հունգարացիներն այս ուտեստն անվանում են  կամ *tejbedara*, որը նշանակում է «սեմոլին կաթի մեջ»։ Սովորաբար եփում են առատ քանակությամբ շաքարով, մի քիչ կարագով և մի պտղունց աղով: Այն մատուցվում է տաք կամ պարզ կամ ցողված կակաոյի փոշիով, դարչին շաքարով․ երբեմն թարմ կամ պահածոյացված մրգերով, ջեմով, վանիլով, շոկոյի կտորներով; Ժամանակակից հավելումները ներառում են պաղպաղակ, հարած սերուցք, շագանակագույն շաքար, թխկի օշարակ, շողոքորթ մրգեր, գրանոլա, դդմի սերմեր և այլն: Նմանատիպ, բայց շատ ավելի հաստ պուդինգի նման արտադրանքը, նախապես պատրաստված և փաթեթավորված որպես խանութից գնված սննդամթերք, վաճառվում է *grízpuding* անունով։

## Լիտվա
Լիտվայում այս ուտեստը կոչվում է ։ Սովորաբար այն եփում են ջրի, կաթի ու շաքարի խառնուրդի մեջ և մատուցվում է միշտ տաք վիճակում՝ դարչինով ու շաքարով, երբեմն էլ ջեմով։

## Սիրիա
Այս ուտեստը Դամասկոսում և Հալեպում (ինչպես նաև Սիրիայի այլ շրջաններում) հայտնի է որպես Մամոնիա: Այն պատրաստվում է կարագով տապակած ձավարը ավելացնելով եռացող ջրի մեջ, որը խառնվում է շաքարավազի և երբեմն դարչինի կտորների հետ։ Այնուհետև այն մատուցվում է մի շարք հավելումների հետ, ներառյալ սպիտակ պանիր, դարչինի փոշի և պիստակ:

## Տես նաև
* Հալվա
* Բրինձի բուդինգ

## Ծանոթագրություններ

Կատեգորիա:Աղանդեր
Կատեգորիա:Ավստրիական խոհանոց
Կատեգորիա:Գերմանական խոհանոց
Կատեգորիա:Լիտվական խոհանոց
Կատեգորիա:Հնդկական խոհանոց
Կատեգորիա:Հունգարական խոհանոց
Կատեգորիա:Չեխական խոհանոց
Կատեգորիա:Սլովակյան խոհանոց
Սնիկերս (տորթ)

**Սնիկերս** տորթ, շոկոլադե աղանդեր՝ պատրաստված հինգ Սնիկերս սալիկներից, մասկարպոնեից և փափուկ պանրից: Բաղադրատոմսը հայտնվել է BBC-ի «Կիրակնօրյա խոհանոց» խոհարարական հաղորդման ժամանակ, որտեղ այն պատրաստել է Էնթոնի Ուորալ Թոմփսոնը։

Սննդի հանձնաժողովը Սնիկերս տորթը անվանել է «երբևէ հրապարակված ամենաանառողջ բաղադրատոմսերից մեկը»։ Էնթոնի Ուորալ Թոմփսոնն ասել է, որ տորթը նախատեսված է եղել երեխաների համար որպես հյուրասիրություն և չի նախատեսվել կանոնավոր սպառման համար։ Բաղադրատոմսը հեռացվել է BBC-ի կայքից։

Սննդի հանձնաժողովի հաշվարկների համաձայն՝ մեկ բաժինը պարունակում է ավելի քան 1,250 կալորիա, որը համարժեք է 22 թեյի գդալ ճարպի և 11 թեյի գդալ շաքարի։ Այնուամենայնիվ, սա ենթադրում է տորթի 1/4 չափաբաժին, ի տարբերություն բաղադրատոմսի, որը նշում է, որ ուտեստը նախատեսված է 12 մեծահասակի կամ 16 երեխայի համար։

Բնօրինակ բաղադրատոմսը ստեղծվել է 2006 թվականին, երբ Միացյալ Թագավորությունում մեկ Սնիկերս շոկոլադի քաշը 62.5 գրամ էր: Այս քաշը հետագայում նվազեցվել է մինչև 58 գրամ 2009 թվականին, և մինչև 48 գրամ 2013 թվականին։

## Տես նաև
* Բրիտանական ուտեստների ցանկ
* Աղանդերների ցանկ

## Ծանոթագրություններ

## Արտաքին հղումներ
* Recipe page on the BBC website (archived from the original)

Կատեգորիա:Շոկոլադե աղանդերներ
Կատեգորիա:Քաղցր կարկանդակներ
Ֆալուդե

**Ֆալուդե** (պարս.՝ فالوده, լատ․ տարբերակ՝ fālūde) կամ պալուդե (պարս.՝ پالوده, լատ․ տարբերակ՝ pālūde), ավանդական իրանական սառը աղանդեր է, որը նման է շերբեթի։ Այն բաղկացած է օսլայից պատրաստված բարակ վերմիշելի չափսի մակարոնեղենից, որը պարունակում է շաքար և վարդաջուր կիսասառեցված սիրոպում։ Ֆալուդեն հաճախ մատուցվում է կիտրոնի հյութով և երբեմն աղացված պիստակներով։

Իրանում ֆալուդեն վաճառվում է պաղպաղակի խանութներում և սրճարաններում՝ պիստակի, զաֆրանի, վարդաջրի և մեղրի համային տարբերակներով և կարող է մատուցվել բաստանի սոննատիի՝ ավանդական պարսկական պաղպաղակի կողքին։  Հատկապես հայտնի է Շիրազ քաղաքից ծագող Ֆալուդե Շիրազին (պարս.՝ فالوده شیرازی, լատ․ տարբերակ՝ fālūde Shirāzi)։

2023 թվականին Մշակութային ժառանգության, զբոսաշրջության և արհեստների նախարարությունը ֆալուդեի պատրաստումը ավելացրել է Իրանի Մարդկության Ոչ նյութական Մշակութային Ժառանգության ցանկում։

## Պատմություն
Պարսկական «պալուդե» բառը ծագում է «պալուդան» (պարս.՝ پالودن) բայից, որը նշանակում է մաքրել, զտել։ «Ֆալուդե»-ն «պալուդե»-ի արաբական ձևն է, որն առաջացել է Իրանի արաբական նվաճումից հետո՝ պայմանավորված ստանդարտ արաբերենում «p» հնչյունի բացակայությամբ։ Արաբական միջնադարյան աղբյուրներում այն հիշատակվում է որպես «Ֆալութաջ» (արաբ․՝ فَالُوذَج, լատ․ տարբերակ՝ Fālūḏaǧ), օրինակ՝ «Ալ-Մուհքամ վա-ալ-մուհիտ ալ-աթամ» աշխատությունում։

16-18-րդ դարերում Հարավային Ասիայում իշխած ինդո-պարսկական Մեծ մողոլների կայսրության կայսրերը ստեղծեցին «ֆալուդա» անունով սառը աղանդերային խմիչք, որը ֆալուդեի ածանցյալն է։ Նմանապես, Չինաստանի Յուննան նահանգի «Պաոլուդա» (泡鲁达) աղանդերը նույնպես այս աղանդերից է առաջացել։

## Պատրաստում
Օսլայի (կարտոֆիլի, եգիպտացորենի կամ բրնձի) բարակ խմորը եփում են, ապա մաղի միջով քամում՝ ստանալով ֆունչոզա։ Այն տեղափոխում են սառը ջրի մեջ։ Հետո խառնում են սիրոպի հետ և արագ սառեցնում մինչև սիրոպի կիսասառեցված վիճակը։.

## Ֆալուդե Յազդի
Ֆալուդե Յազդին, որը Յազդի նահանգում հայտնի է «մակուտեկ» անունով, ֆալուդեի տարատեսակ է և մատուցվում է որպես սառը խմիչք։

## Տես նաև
* Պորտալ:Իրան

## Ծանոթագրություններ

Կատեգորիա:Աղանդեր
Կատեգորիա:Արաբական խոհանոց
Կատեգորիա:Աֆղանստանի մշակույթ
Կատեգորիա:Թուրքական խոհանոց
Կատեգորիա:Իրանական խոհանոց
Կատեգորիա:Իրանական հայտնագործություններ
Կատեգորիա:Հրուշակեղեն
Կատեգորիա:Ուտեստներ այբբենական կարգով
Կատեգորիա:Պաղպաղակ
Կատեգորիա:Սննդամթերք
Բանանով պուդինգ

**Բանանի պուդինգ** (երբեմն **բանանի սերուցքի պուդինգ**) աղանդեր, որը սովորաբար բաղկացած է քաղցր վանիլի համով կրեմի շերտերից, վանիլային վաֆլիներից և/կամ սավոյարդիի և կտրատած թարմ բանաններից, որոնք դրվում են ճաշատեսակի մեջ և մատուցվում՝ վրան հարած սերուցքով կամ բեզեով։

Այն սովորաբար կապված է Հարավային ԱՄՆ-ի խոհանոցի հետ։

## Բաղադրիչներ և պատրաստում
Բանանի պուդինգ պատրաստելու սովորական եղանակն այն է, որ բանանը, կրեմը և վաֆլիները շերտավորված են սկուտեղի վրա, իսկ վերևում ծածկված են հարած սերուցքով կամ բեզեով: Ժամանակի ընթացքում վաֆլերը կլանում են սերուցքըը, և շերտերը միասին ճնշվում են, ինչը հանգեցնում է համերի խառնուրդին։

Բանանի պուդինգը կարելի է պատրաստել թխած կամ սառնարանում սառեցման եղանակով, ընդ որում վերջինս առավել տարածված է հատկապես տնային խոհարարների շրջանում: Ավելին, շատ բաղադրատոմսեր հարմարեցվել են՝ օգտագործելով վանիլային կամ բանանի պուդինգ՝ իսկական սերուցքի փոխարեն: Այլ բաղադրատոմսերում վաֆլիները բացակայում են:

## Բանանով պուդինգի ազգային փառատոն
Բանանի պուդինգի ազգային փառատոնն անցկացվում է Թենեսի նահանգի Սենթրվիլ քաղաքի Սենթրվիլ գետի այգում: Այն 2-օրյա միջոցառում է, որն անցկացվում է հոկտեմբերի առաջին շաբաթավերջին։

## Նմանատիպ ուտեստներ
* Բանանի կրեմով կարկանդակը հարավային խոհանոցի ուտեստ է, որը ներառում է բանան և կրեմ նախապես թխված կարկանդակի կեղևի մեջ՝ հարած սերուցքով:
* Թրայֆլ, անգլիական խոհանոցի ճաշատեսակ, որը համակցում է միրգը և կրեմը, որը շերտավորված է բիսկվիթով և հարած սերուցքով:

## Տես նաև
* Բանանով հաց

## Ծանոթագրություններ

Կատեգորիա:Աղանդեր
Կատեգորիա:Ամերիկյան աղանդեր
Կատեգորիա:Ամերիկյան խոհանոց
Կատեգորիա:Մրգերով ուտեստներ
Հաուփիա

**Հաուփիա**, ավանդական կոկոսի պուդինգի հավայան անվանումն, որը հանդիպում է Պոլինեզիայում:

## Պատմություն
Հաուփիան և այլ նմանատիպ կոկոսի պուդինգները ավանդական պոլինեզիական պուդինգի տեսակ են: Պուդինգները, որոնք պատրաստվում են Խաղաղ օվկիանոսի կղզիներում, սովորաբար բաղկացած են երկու բաղադրիչներից՝ հիմք, որը պատրաստված է օսլայից, և փափկեցնող նյութ, ինչպիսին է կոկոսի կաթը կամ կարագը, որը կապում է բաղադրիչները եփելիս: Պուդինգները կարող են օգտագործվել նաև տարբեր ձևերով։

*Պիայից* արդյունահանվող օսլան այս ուտեստը պատրաստելու համար օգտագործվող խտացնող նյութն է։ Այս պուդինգներն ի սկզբանե կունենան ավելի կպչուն հետևողականություն, եթե չլինեին սառեցման սարքերը: Ժամանակակից բաղադրատոմսերում պիան հաճախ փոխարինվում է եգիպտացորենի օսլայով (հացահատիկի օսլա), ինչը նրանց տալիս է այլ խտություն, որն ավելի նման է ժելատինին: Մարանտայի արմատային օսլայի հարմար փոխարինողը կարող է լինել մեկ այլ արմատային բանջարեղեն, ինչպիսիք են կարտոֆիլի օսլան կամ տապիոկայի օսլան: Ավանդական հաուփիան վեգան խոհանոցից է և չի պարունակում ժելատին, ձու կամ կաթնամթերք:

Կոկոսի այս պուդինգները, որոնք պատրաստել են պոլինեզացիները, վաղ եվրոպացի հետախույզները նշել են, որ արտաքինով և համով նմանություն ունեն եվրոպական բլանմանժե աղանդերին։

## Նախապատրաստում
Ստանդարտ բաղադրատոմսը պահանջում է կոկոսի կաթը, ջուրը, շաքարը, աղը և օսլան խառնել, այնուհետև տաքացնել մինչև թանձրանալը: Խառնուրդը կարելի է սառեցնել կամ թողնել մինչև պնդանալը:

## Ժողովրդական մշակույթում
Հաուփիան սիրված աղանդեր է: Այն հաճախ մատուցվում է ավանդական Հավայական ուտեստների հետ: Բայց դա նաև բազմակողմանի ուտեստ է, որը կարելի է ավելացնել այլ աղանդերի մեջ:

Հաուփիան սովորաբար շերտավորվում է շոկոլադե պուդինգի և քաղցր կարտոֆիլի կարկանդակի մեջ: Աղանդերը կարող է օգտագործվել նաև կարագի փոխարեն տորթերի, բլիթների միջուկներում, ավելացնել պաղպաղակի մեջ կամ ավելացնել նուշի տոֆուին՝ ավելի տեղական համ ստանալու համար:

## Պատկերասրահ

Պատկեր:Rēti’a_croqué.jpg|Tahitian Rēti'a
Պատկեր:Coconut_Milk_Pudding_in_Young_Coconut.JPG|alt=Coconut pudding served in a coconut|Կոկոսի պուդինգը մատուցվում է կոկոսի մեջ


## Ծանոթագրություններ

Կատեգորիա:Աղանդեր
Կատեգորիա:Ամերիկյան աղանդեր
Կատեգորիա:Հավայան խոհանոց
Կատեգորիա:Հավայի
Վերնաշապիկով մավր

**Վերնաշապիկով մավր** **(**)**,** ավստրիական աղանդեր է: Այն բաղկացած է շոկոլադե պուդինգից, որը զարդարված է հարած սերուցքով, և հենց այս տեսքը պատճառ է դարձել անվանման համար: 

Ներկայումս այս ուտեստը հաճախ պատրաստվում է հացի փշուրներով, որպեսզի ձևավորվի ամուր զանգված, որը նման է լավայի տորթի կամ գուգելհուպֆի։ Այն մատուցվում է շոկոլադե սոուսով և հարած սերուցքով։ Հին բաղադրատոմսերն ավելի շատ նման են շոկոլադե կրեմի, որի հիմնական բաղադրիչներն են շոկոլադը և ձուն:  

Կերակրի անվան ռասայական ենթատեքստերը բազմիցս քննադատության տեղիք են տվել: 2012 թվականին մարդու իրավունքների պաշտպանության SOS Mitmensch կազմակերպությունը հրապարակայնորեն քննադատեց անվանումը՝ առաջարկելով այն փոխարինել այլ տարբերակներով, ինչպիսին է **«**Kuchen mit Schlag» (թխվածք հարած սերուցքով): 

2012 թվականին մարդու իրավունքների պաշտպանության SOS Mitmensch կազմակերպությունը հրապարակայնորեն քննադատեց անվանումը՝ առաջարկելով այն փոխարինել այլ տարբերակներով, ինչպիսին է *«Kuchen mit Schlag***»** (թխվածք հարած սերուցքով):

## Ծանոթագրություններ


Կատեգորիա:Աղանդեր
Կատեգորիա:Ավստրիական աղանդեր
Կատեգորիա:Ավստրիական խոհանոց
Թունիսյան տորթ

**Թունիսյան տորթ,** վերևից պատված շոկոլադի հաստ շերտով և զարդարված է մարցիպանային մրգերով: Ավանդաբար այն ուտում են Սուրբ Ծննդյան տոնին։

Թունիսյան տորթի ծագումը, ենթադրաբար, թվագրվում է Էդվարդյան դարաշրջանին (1901-1910): Շոտլանդական *Macfarlane Langs* հացաբուլկեղենը 1930-ականներին սկսեց  թունիսյան տորթեր արտադրել: Երբ 1948 թվականին նրանք միավորվեցին *McVitie & Price*-ի հետ՝ ստեղծելով *United Biscuits* ընկերությունը, տորթի բաղադրատոմսը անցավ նոր ընկերությանը: *McVitie's-ը* արտադրել է թունիսյան տորթ մինչև 1980-ականների կեսերը: *McVitie's*-ի օգտագործած  բաղադրատոմսը, ըստ լեգենդի, ստեղծվել է Ինվերնեսի Էլիզաբեթ Էվինգի կողմից, որի ամուսինը *McVitie's*-ի հացթուխ էր: Նրա ամուսինը նմանատիպ տորթ էր համտեսել Երկրորդ համաշխարհային պատերազմի ժամանակ Թունիսում գտնվելու ընթացքում:

Այժմ թունիսյան տորթը վաճառվում է Մեծ Բրիտանիայի որոշ սուպերմարկետներում: Տորթը սովորաբար զարդարված է մարցիպանային մրգերով:Որոշ բաղադրատոմսեր, ինչպիսիք են *BBC Good Food*-ի և *Mary Berry-*ի բաղադրատոմսերը, տորթի վրա դնում են մարցիպանից պատրաստված սուրբծննդյան կաղնու տերևներ և հատապտուղներ՝ մարցիպանային մրգերի փոխարեն: Վաղ շրջանի բաղադրատոմսերից մեկում բացակայում են շոկոլադե և մարցիպանե զարդարանքները:

Թունիսի նավահանգստային քաղաքը հայտնի էր հյուսիսային Աֆրիկայի մրգերի արտահանմամբ: 1934 թվականի մարտին *Taunton Courier and Western Advertiser* թերթը հրապարակեց բաղադրատոմս, որը ներառում էր հյուսիսային Աֆրիկայի մրգեր՝ խուրմա, թուզ, ընկույզ և չորացված սալոր: 1936 թվականին *Lichfield*-ի *Garratt's Bakers-*ը իրենց բաղադրատոմսում ներառեց մեղր, խուրմա և ընկույզ, ինչպես նաև տորթի վրա ավելացրեց շոկոլադե սառնաշաքար:

## Ծանոթագրություններ

## Արտաքին հղումներ
* Mary Berry's Tunis Cake recipe

Կատեգորիա:Բրիտանական աղանդեր
Կատեգորիա:Ուտեստներ այբբենական կարգով
Կատեգորիա:Սուրբծննդյան խոհանոց
Կատեգորիա:Տորթեր
Կոնֆետտի քաղցրավենիք

մինի| Կոնֆետտի քաղցրավենիքով քափքեյք
**Կոնֆետտի քաղցրավենիք** կամ **կոնֆետտի** (), հրուշակեղենի տեսակ, որը պատրաստում են եփած շաքարով և եգիպտացորենի օշարակով, որը ձևավորվում է թիթեղների մեջ, սառչում, այնուհետև ճեղքվում կամ կտոր-կտորվում։ Այն ունի կոշտ, փխրուն  հյուսվածք։ Երբեմն գունավոր շաքարավազ են շաղ տալիս եփման և ձևավորման գործընթացն ավարտելուց հետո: 

Կոնֆետտի քաղցրավենիքը նաև հայտնի է որպես **կոնֆետտի սրսկիչներ,** որը նույնպես հրուշակեղեն է, և բաղկացած է հարթ կամ սկավառակաձև փոքր կոնֆետներից։ Դրանք նման են կլոր *ոչպարիլին*, բայց պատրաստվում են սկավառակի տեսքով։ Կոնֆետտի քաղցրավենիքը հաճախ օգտագործվում է հրուշակեղենի և այլ քաղցրավենիքի զարդարման համար:

## Տես նաև
* Գրիլյաժ

## Ծանոթագրություններ

Կատեգորիա:Հրուշակեղեն
Կատեգորիա:Հրուշակեղեն ըստ երկրի
Կատեգորիա:Ուտեստներ այբբենական կարգով
Կատեգորիա:Ուտեստներ ըստ հիմնական բաղադրիչի
Կատեգորիա:Ուտեստներ ըստ պատրաստման ձևի
Կատեգորիա:Ուտեստների պատրաստման տեխնոլոգիա
Կատեգորիա:Քաղցրավենիք
Բանանի նավակ

մինի|Բանանով ֆլամբե
**Բանանի նավակ** (), խարույկի վրա պատրաստվող ավանդական խորտիկ, որը կատարվում է պարզ ու հաճելի եղանակով: Այն բաղկացած է երկարությամբ կտրված բանանից, որը լցոնված մարշմելոուով և շոկոլադով, այնուհետև փաթաթվում է ալյումինե փայլաթիթեղի մեջ և եփվում խարույկի վրա: Երբեմն բանանի նավակը եփելուց առաջ եփելուց առաջ ավելացնում են նաև կարամելային սոուս: Այս ուտեստը հաճախ համարվում է բանանի սպլիտի (banana split) և *S'more-*ի խառնուրդ, քանի որ այն միավորում է երկու դասական քաղցրավենիքների բաղադրիչները։

## Փոփոխություններ
Այս ուտեստի բաղադրատոմսում սովորաբար կատարվում են փոփոխություններ (օրինակ՝ մարշմելոու, շոկոլադ, կրեմ, մեղր, կարագ, գետնանուշի կարագ, թխվածքաբլիթներ, կարամել, շագանակագույն շաքարավազ, դարչին, ռոմ և այլն)։ Դրանք կարելի է մատուցել պաղպաղակի հետ, իսկ ֆլամբեն՝ ռոմով։

## Ծանոթագրություններ

## Արտաքին հղումներ
* 
* 

Կատեգորիա:Աղանդեր
Կատեգորիա:Նախուտեստներ
Աղանդերի թանձրուկների ցանկ

**Աղանդերի թանձրուկների ցանկ**, աղանդերի թանձրուկների տեսականի: Աղանդերի թանձրուկը թանձրուկ է, որը ծառայում է աղանդերին համ, խոնավություն, հյուսվածք և գույն հաղորդելու համար։ Աղանդերի թանձրուկները կարող են լինել եփած կամ հում վիճակում։

## Աղանդերի թանձրուկների ցանկ
* Բաթրսքոթչ
* Կարամելի թանձրուկ
* Չանսակա
* Շոկոլադե թանձրուկ
* Շոկոլադե օշարակ
* Կուլի
* Սերուցք
* Անգլիական կրեմ
* Մրգային կաթնաշոռ
* Գանաշ
* Տաք թանձրուկ-ներառում է կարագ կոնյակով և կարագ ռոմով
* Կծու թանձրուկ
* Լասիկ
* Կախարդական թանձրուկ
* Ծիածանի թանձրուկ
* Ռումտոպֆ
* Զլատկո
* Ելակի թանձրուկ
* Ազնվամորու թանձրուկ
* Թաց ընկույզ

## Տես նաև
* Դուբայի շոկոլադ
* Մենթոլաշոկոլադային ձողիկ
*Շոկոլադե ձողիկով թխվածքաբլիթի խմորից պաղպաղակ
* Շոկոլադե պիցցա
* Շոկոլադե ձուկ
* Շոկոլադե մարկիզ
* Շոկոլադե պաղպաղակ

## Ծանոթագրություններ